**4.napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2018. szeptember 25-én tartandó nyilvános ülésére**

**Tárgy: Balatonhenye községben közvilágítás korszerűsítése LED világításra**

**Előterjesztő:** Kovács Csaba Károly polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Balatonhenye Község Önkormányzata korszerűsíteni szeretné a közvilágítást a településen, törekedve arra, hogy csökkenjenek e tekintetben a villamos energia költségek illetve a meghibásodások száma kevesebb legyen, a lámpatestek élettartama növekedjen.

Fenti beruházásra az Önkormányzat a GREP Green Public Lighting Zrt.-től kapott árajánlatot egyrészt 27 db meglévő lámpatest cseréjére és 23 db új lámpatest kiépítésére, továbbá az 50 db lámpatest üzemeltetésére.

A kivitelezői szerződés vonatkozik magára a lámpatestek elhelyezésére, a vállalkozói szerződés pedig az azt követő üzemeltetésre.

A kivitelezési munkákra adott árajánlat összege bruttó 2.156.460 Ft.

Mindkét szerződéstervezet jelen előterjesztés mellékletét képezi.

Fenti beruházásra a költségvetésben bruttó 3.230.000 Ft elkülönített összeg áll rendelkezésre.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2018. (….) HATÁROZATA**

Balatonhenye Község Önkormányzata Képviselő-testülete a GREP Green Public Lighting Zrt. (8244 Dörgicse, külterület 031/59. hrsz., képviseli: Makra Attila) 50 db lámpatest kiépítésére (27 db lámpatest cseréje, 23 db új lámpatest felszerelése) vonatkozó kivitelezői, és az azt követő üzemeltetésre vonatkozó vállalkozói szerződéstervezetét megtárgyalta.

A beruházás finanszírozására Balatonhenye Község Önkormányzata költségvetésében, közvilágítási feladatok kormányzati funkció sorban bruttó 3.230.000 Ft áll rendelkezésre.

A kivitelezésre adott 2.156.460 Ft összegű árajánlatot a Képviselő-testület elfogadja.

Az üzemeltetésre vonatkozó árajánlatot az előterjesztésbe foglaltak szerint elfogadja.

A Képviselő-testület felhatalmazza a Polgármestert, hogy a kivitelezői és a vállalkozói szerződést az előterjesztés szerinti tartalommal aláírja.

**Felelős: Kovács Csaba Károly polgármester**

**Határidő: folyamatos**